Trond Barthel

Trond Barthel (født 1970) er en norsk tidligere friidrettsutøver fra Gjøvik. Han konkurrerte i stavsprang for Gjøvik FIK.

Med sine 11 NM-gull er det kun Jim Svenøy (12) og Mette Bergmann (17) som har flere NM-titler på rad i samme gren.

Under EM i friidrett 1994 ble Barthel så vidt utslått i kvalifiseringen etter å ha hoppet 5,50 meter. To andre utøvere kvalifiserte seg for finalen med samme høyde, men Barthel hadde for mange riv. I VM i friidrett 1997 i Aten hadde han imidlertid marginene på sin side og kvalifiserte seg for finalen hvor han ble nr. 11. I 1995 og 1999 klarte han ikke å kvalifisere seg for finalen i stavsprang. Hans beste internasjonale plassering i seniorsammenheng er 7.-plass fra innendørs-VM i 1997. 

Barthel hadde frem til 2018 den norske rekorden i stavsprang med 5,72 meter satt i Halmstad 1996Norske rekorder NM Friidrett 2017, inntil 19-åringen Sondre Guttormsen overgikk denne høyden med sine 5,75 i EM-finalen i Berlin. Hans beste innendørs resultat er 5,71 meter.

 Medaljer i norske mesterskap 
Plassering Øvelse ÅrGull  Stav  1989, 1990, 1991, 1992, 1993, 1994, 1995, 1996, 1997, 1998, 1999Sølv  Stav  1988, 2001, 2002

 Se også 
 Mestvinnende utøvere i NM i friidrett

 Referanser 
friidrett.no: NM Stav menn. 

 Eksterne lenker 


Kategori:Norske stavhoppere
Kategori:Norgesmestere i friidrett
Kategori:Personer fra Gjøvik kommune
Kategori:Deltakere for Norge under VM i friidrett 1997
Kategori:Fødsler i 1970
Kategori:Deltakere for Norge under EM i friidrett 1994
Kategori:Friidrettsutøvere for Minerva Friidrett